

HIŠNI RED

OŠ HINKA SMREKARJA

V RAZMERAH, POVEZANIH S COVID-19

1.–3. RAZRED

(dopolnilo obstoječemu Hišnemu redu)

**V šolskem letu 2020/2021 bomo pouk izvajali v skladu z navodili NIJZ in priporočenim modelom izobraževanja s strani MIZŠ.**

V primeru navodil NIJZ, da je potrebno pouk izvajati na daljavo, bomo upoštevali vsa navodila in s pomočjo IKT-tehnologije izpeljali načrtovan program dela.

**PROTOKOL**

**1. Uvodna pojasnila**

Šola je odgovorna, da v največji možni meri poskrbi za vzgojno-izobraževalni proces znotraj šole ter druge organizirane dejavnosti izven šole, in sicer v skladu z navodili in glede na priporočila pristojnih inštitucij. Učenci šole, zaposleni in starši so dolžni upoštevati posebej prilagojen Hišni red OŠ Hinka Smrekarja v razmerah, povezanih s COVID-19. Hišni red velja za učence in zaposlene, ki bodo vstopali v šolski prostor, ter starše in druge obiskovalce, ki bodo vstopali v šolski prostor po predhodnem dogovoru.

V šolo lahko vstopajo le zdrave osebe: učenci, zaposleni ali obiskovalci (po predhodnem dogovoru). Vsi, ki vstopajo v šolski prostor, upoštevajo predpisani protokol ravnanja in gibanja. Šola vodi evidenco zunanjih obiskovalcev.

**2. Splošni higienski ukrepi**

Vsi, učenci, zaposleni in zunanji obiskovalci, so glede na priporočila NIJZ dolžni dosledno upoštevati in izvajati splošne higienske ukrepe:

* Higiena umivanja rok: redno in temeljito umivanje rok z milom in vodo oz. z razkužilom za roke.
* Higiena kašlja: preden zakašljamo/kihnemo, si pokrijemo usta in nos s papirnatim robčkom ali zakašljamo/kihnemo v zgornji del rokava; papirnat robček po vsaki uporabi odvržemo med odpadke in si nato umijemo roke z milom ter vodo.
* Umivanje ali razkuževanje rok je obvezno po vsakem prijemanju kljuk, ograje stopnišča ali po dotikanju drugih površin.
* Ne dotikajo se obraza (oči, nosu in ust) z nečistimi/neumitimi rokami.
* Upošteva se zadostna medosebna razdalja, vsaj 1,5 do 2 metra.
* Zaprte prostore se večkrat dnevno temeljito prezrači.
* Podajalniki razkužil oz. razkužila so nameščena na več dostopnih mestih šole, ob vstopih v šolo, v avlah in na hodnikih ter v učilnicah. Na več vidnih mestih so izobešene infografike s splošnimi higienskimi ukrepi.

**3. Osebna varovalna oprema**

* Za učence je uporaba zaščitnih mask **obvezna** v skupnih prostorih (šolski hodniki, sanitarije), v razredu pa niso potrebne.
* Zaposleni ves čas uporabljajo masko.
* Na prostem zaščitna maska ni potrebna, če je zagotovljena razdalja najmanj dveh metrov.
* Vsi zaposleni in učenci se seznanijo z načinom pravilne uporabe zaščitne maske in s pravilnim razkuževanjem rok. Infografike so nameščene v učilnicah, na hodnikih in v sanitarijah.

**4. Prihod v šolo**

* Za prihod v šolo se učencem priporoča, da pridejo peš, kolesarjenje pa tistim učencem, ki imajo kolesarski izpit, primeren je tudi individualni prevoz s strani staršev.
* Starši ne vstopajo v šolo. Otroke oddajo in jih čakajo pred šolskim vhodom.
* V jutranje varstvo lahko starši pripeljejo svojega otroka **od 7.00 do 7.30,** in sicer po naslednjem razporedu: 7.00, 7.15 ali 7.30. Otroci vstopajo v šolo pri stranskem vhodu (Gorazdova ulica).
* Ob odhodu domov otroci izstopajo pri glavnem vhodu (Ljubeljska ulica).
* Razpored prihodov v šolo za učence, ki niso v jutranjem varstvu:
* 1. razred ob 8.20 pri glavnem vhodu;
* 2. razred ob 8.25 pri stranskem vhodu;
* 3. razred ob 8.25 na šolskem igrišču (levo košarkarsko igrišče);
* Tam počakajo na učitelje, ki jih pospremijo do garderobnih omaric, kjer pustijo le obutev. Vse ostalo pa nesejo s seboj v učilnice.
* Druge osebe v šolo lahko vstopajo izključno po predhodni najavi v tajništvu ali posameznemu učitelju. Za njih je obvezna uporaba zaščitnih mask. Ob vstopu v šolo se razkužijo.

**5. Gibanje po šoli**

* Učenci se po šoli minimalno gibajo skladno s talnimi označbami, ki omogočajo zadostno medosebno razdaljo.
* Učenci so ves čas v matičnih učilnicah (JV, pouk, OPB).
* Učenci odhajajo v sanitarije med poukom.

**6. Učilnice**

* Pred pričetkom pouka in po vsaki šolski uri se učilnice prezračijo. Dežurna čistilka večkrat dnevno poskrbi za razkuževanje kljuk.
* V vsaki učilnici je razkužilo za roke, razkužilo za mize, zaščitne rokavice in brisačke.
* Sedežni red v učilnicah je stalen. Učence opozarjamo na fizično distanco, šolske mize v razredu so razmaknjene.
* Učenci si med seboj ne izmenjujejo šolskih potrebščin.
* Tiskano učno gradivo učencem deli in pobira učitelj, ki si pred tem umije ali razkuži roke.
* Vrnjene/oddane pisne izdelke učitelj pred popravljanjem vsaj en dan hrani na varnem mestu.

**7. Podaljšano bivanje, odhodi domov**

* Iz podaljšanega bivanja lahko starši svoje otroke prevzamejo **od 14.30 do 16.00**, in sicer po naslednjem razporedu: 14.30, 15.00, 15.30 ali 16.00 (glede na izpolnjeno prijavnico).
* Starši počakajo svoje otroke pred glavnim vhodom. Če starši zamujajo, otrok počaka v avli pri za to določeni osebi.
* V primeru izrednega odhoda starši otroku v beležko zapišejo spremembo ure odhoda ali pokličejo na tel. št. 041 606 252 (vsak dan med 14.30 in 16.00).
* Zadrževanje in vračanje učencev v šolsko stavbo zaradi higienskih in varnostnih priporočil ni dovoljeno. Učenci naj, če je le mogoče, čim prej po pouku zapustijo šolsko območje in gredo domov.

**8. Šolska prehrana**

* **V tem obdobju šola ne bo organizirala zajtrka.**
* Učenci malicajo v matičnih učilnicah po določenem razporedu. Učitelj poskrbi za razkuževanje miz pred in po malici.
* Učenci naredijo pogrinjek iz papirnate brisačke. Pred in po zaužitju si temeljito umijejo roke z milom in vodo.
* Učenci od 1.–3. razreda dobijo malico v učilnice.
* Učitelj razdeli malico.
* Po končani malici za to določeno osebje odnese posodo.
* Kosilo poteka po določenem **razporedu,** vsak razred/skupina ima določene mize v jedilnici. Ob menjavah skupin so mize razkužene.
* Ob prihodu v jedilnico si učenci umijejo/razkužijo roke, prav tako ob odhodu iz nje.
* Pri izdajnem pultu in pri pultu za odlaganje se morajo učenci držati talnih označb za medsebojno razdaljo.
* Popoldansko malico dostavi za to določeno osebje v prvo nadstropje starega dela šole ob 14.15 in jo raznosijo po učilnicah.

**9. Odmori, rekreativni odmor**

* Med krajšimi odmori učenci ostajajo v matičnih učilnicah.
* Rekreativni odmor se izvaja po določenem razporedu. Na šolskem igrišču je za vsak razred določen prostor, kjer se učenci lahko gibljejo.

**10. Komunikacija s starši**

Učitelji pogovorne ure in roditeljske sestanke izvajajo po videokonferencah. S starši si dopisujejo po e-pošti, med dopoldanskimi pogovornimi urami pa komunicirajo tudi po šolskem telefonu.

Osebna komunikacija staršev s šolo je možna samo v izjemnih primerih in po predhodnem dogovoru.

**11. Protokol ravnanja v primeru suma okužbe**

V kolikor učenec kaže bolezenske znake, učitelj takoj obvesti vodstvo šole. Učenca se takoj izolira in pokliče starše, ki ga prevzamejo. Učenec ta čas nosi zaščitno masko. Starše čaka v kabinetu za BIO ob prisotnosti za to določene osebe.

Starši so dolžni obvestiti ravnateljico šole v roku 24 ur, v kolikor se izkaže, da je učenec okužen s COVID-19. Ravnateljica je dolžna v najkrajšem možnem času o tem obvestiti NIJZ. Le-ta sproži epidemiološko preiskavo, s katero se poišče izvor kužnosti, ter poišče in obvesti vse možne kontakte okuženega učenca. NIJZ posreduje seznam kontaktov pristojni službi Ministrstva za zdravje, ki izda odločbe o karanteni.

V kolikor zaposleni kaže bolezenske znake, se umakne iz delovnega mesta in pokliče izbranega zdravnika. V primeru, da je okužen s COVID-19, ravnateljica takoj začne s protokolom ravnanja.

Prostore šole, kjer se je gibal oboleli učenec ali učitelj s COVID-19, se temeljito očisti in izvede dezinfekcijo.

**12. Sprejem, uporaba, veljavnost**

Ta Hišni red je sprejela ravnateljica OŠ Hinka Smrekarja. Hišni red prične veljati 22. 1. 2021.

Velja in se uporablja do preklica upoštevnega pravnega akta ali več teh, ki urejajo to materijo, ali do sprejema novega pravnega akta, ki razveljavlja tiste pravne akte, ki so podlaga za sprejem dokumentov in aktov, na katerih temelji ta Hišni red. Posamezne spremembe veljajo z dnem, ko so objavljene na spletni strani šole, bodisi v sklopu popravljenega Hišnega reda, bodisi posamično.

V času uporabe tega Hišnega reda se zaradi prilagoditev okoliščinam, nastalim zaradi višje sile, lahko začasno smiselno spremenijo pravila Hišnega reda, katerih sprejem in sprememba je v pristojnosti ravnateljice šole.

 Rebeka Velak, ravnateljica

Ljubljana, 22. 1. 2021